b'\n_START_ARTICLE_\nCorredor Morm\xc3\xb3\n_START_PARAGRAPH_\nEs denomina Corredor Morm\xc3\xb3\xc2\xa0(en angl\xc3\xa8s, "Mormon Corridor") a una \xc3\xa0mplia regi\xc3\xb3 de l\'oest dels Estats Units caracteritzada per la gran quantitat de seguidors de l\'Esgl\xc3\xa9sia de Jesucrist dels Sants dels Darrers Dies. Establerts originalment a l\'estat de Utah, la seva influ\xc3\xa8ncia es va anar expandint a altres estats com Idaho i Nevada. Tamb\xc3\xa9 hi ha un nombre important de mormons en els estats de Calif\xc3\xb2rnia, Wyoming i Arizona.\n_START_SECTION_\nNombre de fidels\n_START_PARAGRAPH_\nEs calcula que el 72% dels residents de Utah professen la religi\xc3\xb3 mormona. En termes relatius, tamb\xc3\xa9 s\xc3\xb3n importants les comunitats mormones d\'Idaho (27%) i Nevada (7%). En termes absoluts, no obstant aix\xc3\xb2, la segona comunitat mormona m\xc3\xa9s important dels Estats Units es troba a Calif\xc3\xb2rnia, on els seguidors d\'aquesta fe s\'estimen en m\xc3\xa9s de 700.000.\n_START_SECTION_\nUtah i Idaho\n_START_PARAGRAPH_\nSegons el Departament de Geografia Etnogr\xc3\xa0fica i Social de la Valparaiso University, els seguidors de l\'Esgl\xc3\xa9sia de Jesucrist dels Sants dels Darrers Dies representen m\xc3\xa9s del 50% de la poblaci\xc3\xb3 en 25 dels 29 comtats de Utah (tots menys Grand, Sant Joan, Summit i Carbon) i en 11 comtats de Idaho (Cassia, Oneida, Franklin, Bear Lake, Caribou, Bingham, Bonneville, Butte, Jefferson, Madison i Fremont).'